Tandbergs Radiofabrikk

Tandbergs Radiofabrikk var eit norsk føretak som vart stifta for å produsere radioapparat.

Føretaket vart stifta i 1933 av sivilingeniør Vebjørn Tandberg og låg i Kongens gate, i Oslo. I starten var det berre tre tilsette og lokala var på berre 40 m2. Produksjonen auka jamt og føretaket flytta fleire gongar til større lokale, før det i 1951 bygde nye moderne fabrikklokale på 9600 m2 på Kjelsås.

I tillegg til radioapparat produserte Tandberg fjernsynsapparat, spolebandopptakarar, høgtalarar og forsterkarar.

I 1972 gjekk Tandberg motviljug med på å ta over det kriseramma Radionette, etter sterkt press frå Jens Christian Hauge, som var styreformann i Radionette og styremedlem i Tandbergs Radiofabrikk frå 1972 til 1978. Etter samanslåinga gjekk Tandberg Radiofabrikk med underskot og i 1978 gjekk føretaket konkurs.

Etter konkursen vart det stifta fleire nye føretak, med Tandberg i namnet:  

 Tandberg Industrier A/S (oppløyst)
 Tandberg Audio A/S (konkurs)
 Tandberg Audio Products AS (konkurs)
 Tandberg Television ASA
 Tandberg Data ASA
 Tandberg Storage ASA
 Tandberg ASA
 Tandberg Telecom AS
 Tandberg USA Inc.
 Tandberg Educational 

Bakgrunnsstoff
 Tandbergs historie - selskaper og fabrikker  på http://www.nrhf.no
 http://home.online.no/~jandors/tandberg_historie.html   

Kategori:Radio
Kategori:Norsk industrihistorie
Kategori:Tidlegare føretak i Oslo
Kategori:Konkursråka føretak
Kategori:Skipingar i 1933
Kategori:Nedleggingar i 1978